CELEX: 62006TA0249
Language: da
Date: 2009-03-10 00:00:00
Title: Sag T-249/06: Dom afsagt af Retten i Første Instans den 10. marts 2009 — Interpipe Niko Tube og Interpipe NTRP mod Rådet (Dumping — import af visse sømløse rør af jern eller stål med oprindelse i Kroatien, Rumænien, Rusland og Ukraine — beregning af den normale værdi — fællesskabserhvervsgrenens samarbejde — justering — opgaver, som kan sidestilles med de opgaver, der varetages af agenter, som arbejder på provisionsbasis — enkelt økonomisk enhed — åbenbart urigtigt skøn — tilbud om tilsagn — forsvarets rettigheder — begrundelsespligt)

18.4.2009   
            
            
               DA
            
            
               Den Europæiske Unions Tidende
            
            
               C 90/25
            
         Dom afsagt af Retten i Første Instans den 10. marts 2009 — Interpipe Niko Tube og Interpipe NTRP mod Rådet
   (Sag T-249/06) (1)
   
   (Dumping - import af visse sømløse rør af jern eller stål med oprindelse i Kroatien, Rumænien, Rusland og Ukraine - beregning af den normale værdi - fællesskabserhvervsgrenens samarbejde - justering - opgaver, som kan sidestilles med de opgaver, der varetages af agenter, som arbejder på provisionsbasis - enkelt økonomisk enhed - åbenbart urigtigt skøn - tilbud om tilsagn - forsvarets rettigheder - begrundelsespligt)
   2009/C 90/39
   Processprog: engelsk
   
      Parter
   
   
      Sagsøgere: Interpipe Nikopolsky Seamless Tubes Plant Niko Tube ZAT (Interpipe Niko Tube ZAT), tidligere Nikopolsky Seamless Tubes Plant »Niko Tube« ZAT (Nikopol, Ukraine) og Interpipe Nizhnedneprovsky Tube Rolling Plant VAT (Interpipe NTRP VAT), tidligere Nizhnedneprovsky Tube-Rolling Plant VAT (Dniepropetrovsk, Ukraine) (først ved avocats H.-G. Kamann og P. Vander Schueren, derefter ved avocat P. Vander Schueren)
   
      Sagsøgt: Rådet for Den Europæiske Union (ved J.-P. Hix, som befuldmægtiget, bistået af avocat G. Berrisch)
   
      Intervenient til støtte for sagsøgte: Kommissionen for De Europæiske Fællesskaber (først ved H. van Vliet og T. Scharf, derefter ved H. van Vliet og K. Talabér-Ritz, som befuldmægtigede)
   
      Sagens genstand
   
   Påstand om annullation af Rådets forordning (EF) nr. 954/2006 af 27. juni 2006 om indførelse af en endelig antidumpingtold på importen af visse sømløse rør af jern eller stål med oprindelse i Kroatien, Rumænien, Rusland og Ukraine, om ophævelse af forordning (EF) nr. 2320/97 og (EF) nr. 348/2000, om afslutning af interims- og udløbsundersøgelserne af antidumpingtolden på importen af visse sømløse rør af jern eller ulegeret stål med oprindelse i bl.a. Rusland og Rumænien samt om afslutning af interimsundersøgelserne af antidumpingtolden på importen af visse sømløse rør af jern eller ulegeret stål med oprindelse i bl.a. Rusland og Rumænien og i Kroatien og Ukraine (EUT L 175, s. 4)
   
      Konklusion
   
   
               1)
            
            
               Artikel 1 i Rådets forordning (EF) nr. 954/2006 af 27. juni 2006 om indførelse af en endelig antidumpingtold på importen af visse sømløse rør af jern eller stål med oprindelse i Kroatien, Rumænien, Rusland og Ukraine, om ophævelse af forordning (EF) nr. 2320/97 og (EF) nr. 348/2000, om afslutning af interims- og udløbsundersøgelserne af antidumpingtolden på importen af visse sømløse rør af jern eller ulegeret stål med oprindelse i bl.a. Rusland og Rumænien samt om afslutning af interimsundersøgelserne af antidumpingtolden på importen af visse sømløse rør af jern eller ulegeret stål med oprindelse i bl.a. Rusland og Rumænien og i Kroatien og Ukraine annulleres, for så vidt som den antidumpingtold, der er fastsat for eksport til Det Europæiske Fællesskab af varer fremstillet af Interpipe Nikopolsky Seamless Tubes Plant Niko Tube ZAT (Interpipe Niko Tube ZAT) og Interpipe Nizhnedneprovsky Tube Rolling Plant VAT (Interpipe NTRP VAT), overstiger den told, der ville være pålagt, hvis der ikke var foretaget justering af eksportprisen med henvisning til en provision, når salgene var blevet gennemført gennem den tilknyttede forhandler Sepco SA.
            
         
               2)
            
            
               I øvrigt frifindes Rådet for Den Europæiske Union.
            
         
               3)
            
            
               Rådet bærer sine egne omkostninger og betaler en fjerdedel af sagsøgernes omkostninger. Kommissionen for De Europæiske Fællesskaber bærer sine egne omkostninger.
            
         
      (1)  EUT C 261 af 28.10.2006.